I 1928 giftet hun seg på nytt med reklamemannen Harald Thaulow (1887–1971) av slekten Thaulow, hvis store interesse var hagevekster og -anlegg. Sammen slo de seg i 1945 ned i Fevik på Sørlandet, der de opparbeidet en prydhage på eiendommen . Herfra skrev ekteparet flere bøker, og Pus etablerte egen matspalte i Aftenposten. Spaltens faste illustratør var tegneren Ulf Aas, som hun i 1948 hadde hjulpet til jobb i Aftenposten. Hun var også redaktør for flere kokebøker om mat og relaterte emner. I 1957 utga hun boken «Sørlandsprat og matprat», som var en samling av artikler hun tidligere hadde hatt på trykk i matspalten i Aftenposten.